ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

ЗА ДЕЙНОСТТА НА ОБЩИНСКИ СЪВЕТ - ЛЪКИ И НА НЕГОВИТЕ КОМИСИИ

ЗА ПЕРИОДА- 01.07.2022 г. - 31.12.2022 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно чл.27, ал.6 от Закона за местното самоуправление и местната администрация, внасям за разглеждане настоящия отчет за дейността на Общинския съвет и неговите постоянни комисии.

Като орган на местното самоуправление Общинския съвет приема решения в рамките на своята компетентност, при спазване на изискванията на закона и съобразяване с интересите на гражданите на общината.

Кметът на общината организира изпълнението на актовете на Общинския съвет и внася в Общинския съвет отчет за изпълнението им два пъти годишно съгласно чл.44, ал.1,т.7 от Закона за местното самоуправление и местната администрация /ЗМСМА/.

Настоящия отчет обхваща периода 01.07.2022 – 31.12.2022г.

През отчетния период Общински съвет - Лъки е провел 5 /пет/ редовни заседания.

Петте постоянни комисии към ОбС-Лъки проведоха общо **16 /шестнадесет/ заседания**, свързани с дневния ред на общинските сесии, разпределени както следва:

* Комисията по бюджет, финанси, икономическо развитие, инвестиционна политика и евроинтеграция е провела **общо 5 заседания**,

*- разгледани 14 /четиринадесет/ докладни записки;*

* *К*омисията по общинска собственост, концесии, приватизация, околна среда, водно, горско и селско стопанство е провела **общо 3 заседания,**

*- разгледани 7 докладни записки;*

* Комисията по местно самоуправление, нормативна уредба, обществен ред, сигурност, бедствия, аварии и катастрофи е провела **общо 2 заседания,**
  + *разгледани 7 докладни записки*;
* Комисията по образование, култура, здравеопазване, туризъм, спорт, младежки и социални дейности, вероизповедания и човешки права е провела **общо 4 заседания**

*- разгледани 7 докладни записки.*

* Комисията по устройство на територията, строителство, благоустрояване и комунални дейности е провела **общо 2 заседания**,

*- разгледани 2 докладни записки.*

**Има пет провалени заседания** на постоянните комисии поради липса на кворум: 2 заседания на Постоянната комисия по устройство на територията,строителство, благоустрояване и комунални дейности, 2 заседания на Постоянната комисия по общинска собственост, концесии, приватизация, околна среда, водно, горско и селско стопанство и 1 заседание на Комисията по местно самоуправление,нормативна уредба,обществен ред,сигурност,бедствия,аварии и катастрофи.

Въз основа на постъпилите предложения и във връзка с предоставените от ЗМСМА правомощия за изминалото второ полугодие на 2022 година Общинския съвет – Лъки е приел общо **50 */ петдесет/решения,*** като по-важните от тях са:

I. Актуализация на нормативната база:

1. Вземане на решение за утвърждаване на нов Дружествен (учредителен) акт и избиране на Управител на „Възстановителен център Лъки” ЕООД;
2. Допълнение на състава на Общинската комисия по безопасност на движението по пътищата в Община Лъки създадена и актуализирана с решение на ОбС-Лъки;
3. Откриване на процедура за определяне на съдебни заседатели с мандат 2023-2027г. за Районен съд - Асеновград от квотата на Общински съвет Лъки и утвърждаване на правилата за нейното провеждане. Създаване на комисия за провеждане на процедурата по избора;
4. Одобряване на Годишния доклад за наблюдение на изпълнението на Плана за интегрирано развитие на общината за 2021 г.;
5. Приемане на Последваща оценка за изпълнението на Общинския план за развитие на община Лъки за периода 2014-2020 година;
6. Определяне размера на трудовото възнаграждение на Кмета на община Лъки в рамките на действащата нормативна уредба;
7. Определяне на съдебен заседател за Районен съд- Асеновград от квотата на Община Лъки с мандат 2023-2027г. Прекратяване дейността на Временната комисия за провеждане на процедурата по избора.
8. Одобряване и приемане на план-сметка за годишния размер на разходите за дейностите по сметосъбиране и сметоизвозване, обезвреждане на битовите отпадъци в депа и поддържане чистота на териториите за обществено ползване и определяне на таксата за битови отпадъци за 2023 г.
9. Приемане на Наредба за изменение и допълнение на Наредбата за определяне размера на местните данъци на територията на Община Лъки, приета с Решeние № 324, взето с Протокол № 42 от 29.08.2019 год. на Общински съвет Лъки;
10. Приемане на Наредба за изменение и допълнение на Наредба за определяне и администриране на местните такси и цени на услуги на територията на Община Лъки приета с Решение № 109, взето с протокол № 14 от редовно заседание на ОбС Лъки проведено на 01.12.2016г., влязло в сила от 01.01.2017г.
11. Общински бюджет и инвестиционна програма
12. Приемане отчета за изпълнение на бюджета за първо шестмесечие на 2022г.
13. Актуализация на капиталови разходи;

3. Извършване актуализация на бюджета за 2022 година.

1. Разпореждане с общинска собственост

1 . Актуализация на Решение №183 от 27.01.2022г. на ОбС-Лъки,с което е приета Годишната програма за управление и разпореждане с имоти и вещи-общинска собственост/ГПУРИВОС/ за 2022г.

2. Даване на съгласие за продажба на два общински имота по действащите ПУП на град Лъки и село Белица и един ПИ в землището на село Манастир по КККР, които са актувани за частна общинска собственост и одобряване на изготвените пазарни оценки за същите имоти, които ще бъдат обявени за продажба чрез търгове по реда на ЗОС; 3.Даване на съгласие за продажба на застроен УПИ - V-*173* в кв.30 с обща площ 308.00 кв.м. по ПУП на село Манастир, на собственика на законно построената в имота 2 ет. масивна жилищна сграда и одобряване на изготвената пазарна оценка за същия имот; 4. Даване на съгласие за продажба на застроен УПИ - IV-*173* в кв.31 с обща площ 318.00 кв.м. по ПУП на село Манастир, на собственика на законно построената в имота 2 ет. масивна жилищна сграда и одобряване на изготвената пазарна оценка за същия имот; 5. Даване на съгласие за безвъзмездно придобиване на поземлени имоти в землището на село ДРЯНОВО, община ЛЪКИ, област Пловдив, чрез дарение от собствениците- физически лица, с цел разширяване на Гробищния парк на село Дряново; 6. Ползване на дървесина и управление на гори и земи от ревир „ОБЩИЯ БАЛКАН”, ревир „БУКАКА” и ревир „Среброто” стопанисвани от ГПК „ЧИЛ ТЕПЕ-97” гр. Лъки**;** 7. Приемане на Наредба за изменение и допълнениеНаредбата за реда за придобиване‚ управление и разпореждане с общинско имущество, приета с Решение № 50, взето с протокол № 7 от редовно заседание на ОбС Лъки проведено на 27.04.2016г. Отчет за изпълнение на Годишна програма за управление и разпореждане с имоти и вещи – общинска собственост за 2022 год***.***, която е приета с решение № 183 от 27.01.2022 год. на Об С - Лъки и е актуализирана с две решения: № 204 от 02.06.2022 г. и № 212 от 14.07.2022 г.

1. Образование, здравеопазване, социални дейности и култура.
2. Отпускане на еднократна финансова помощ на жители на община Лъки-2 бр.
3. Определяне броя на групите в ДГ „Юрий Гагарин” – гр.Лъки за учебната 2022/2023г.;
4. Сформирането и съществуването по изключение на самостоятелни паралелки под минималния норматив, маломерни паралелки и сформирането и съществуването на целодневно обучение (ЦОУД) в СУ „Христо Ботев” гр.Лъки през 2022/2023 учебна година;
5. Определяне на представител на Община Лъки в извънредно общо събрание на акционерите в „Университетска многопрофилна болница за активно лечение - Пловдив“ АД - гр. Пловдив.
6. Определяне на представител и упълномощаването му за изразяване на позицията на Община Лъки в извънредно присъствено заседание на Общото събрание на Асоциацията по ВиК на обособената територия, обслужвана от „Водоснабдяване и канализация” ЕООД Пловдив, във връзка с чл. 198е, ал. 5 от Закона за водите на насроченото за 13.09.2022г.
7. ТСУ

1.Разрешаване изработването на проект за Подробен устройствен план – Парцеларен план (ПУП-ПП) за обект: Основен ремонт на съществуваща ВЛ 20 kV за присъединяване на МВЕЦ към РУ 20 kV на Електроразпреление Юг ЕАД и изграждане на тръбна мрежа с монтажни шахти за кабелна линия 20 kV от ЗРУ 20 kV на МВЕЦ до ВКП на стълб №1, като трасето засяга поземлени имоти с идентификатори 86012.167.3, 86012.167.9, 86012.167.10, 86012.167.13, 86012.167.15, 86012.167.12 по КККР за неурбанизираната територия на землището на с.Югово, общ.Лъки, одобрени със Заповед №РД-18-879/16.12.2019 г. на изпълнителния директор на АГКК;

2. Разрешаване изработването на проект за Подробен устройствен план – план за регулация и застрояване /ПУП-ПРЗ/ за поземлен имот с идентификатор №46989.76.1, местност АЛИШАВОТО, по КККР за неурбанизирана територия в землището на с. Манастир, община Лъки, област Пловдив, представляващ земеделска земя за процедура по промяна на предназначението;

3.Разрешаване на изработване на проект за изменение на ПУП –ПУР за улица между о.т. 10 до о.т.21 по ПУП за част от урбанизираната територия на с. Дряново, одобрен с Решение №14/19.12.2019 г. на Общински съвет – Лъки;

4.Разрешаване изработването на проект за Подробен устройствен план – Парцеларен план (ПУП-ПП) за обект: Изграждане на нова кабелна линия 20 kV от съществуващ стоманорешетъчен стълб №12 до нов БКТП „МВЕЦ Лъки-2“ и изграждане на нов БКТП „МВЕЦ Лъки-2“, като трасето засяга поземлен имот с идентификатор 86012.167.15 по КККР за неурбанизираната територия на землището на с.Югово, общ.Лъки, одобрени със Заповед №РД-18-879/16.12.2019 г. на изпълнителния директор на АГКК;

5. Разрешаване изработването на проект за Подробен устройствен план – план за регулация и застрояване /ПУП-ПРЗ/ за част от поземлен имот с идентификатор 86012.167.15 по КККР за неурбанизираната територия на землището на с.Югово, общ.Лъки, одобрени със Заповед №РД-18-879/16.12.2019 г. на изпълнителния директор на АГКК;

6. Разрешаване изработването на проект за изменение на Подробен устройствен план – план за регулация /ПУП-ПР/, за улица между о.т. 148 и о.т. 278 /ул. „Родопи”/ и съответните урегулирани поземлени имоти, с които тази улица граничи в кв. 29, кв.30 и кв.31 по ПУП на гр.Лъки, общ.Лъки;

7.Разрешаване изработването на проект за изменение на Подробен устройствен план – план за регулация /ПУП-ПР/, за улица между о.т. 137 и о.т. 255 /ул. „Капитан Петко Войвода”/ и съответните урегулирани поземлени имоти, с които тази улица граничи в кв. 27 по ПУП на гр.Лъки, общ.Лъки;

8. Даване на съгласие за изготвянето на проект за изменение на ПУП-ПР и разрешаване на изготвянето на проект за изменение на ПУП-ПР за ПИ с идентификатор 86012.84.57 /идентичен с УПИ I-86012.84.57, за жилищно строителство, кв.84/ и част от ПИ с идентификатор 86012.84.10 по КККР за неурбанизираната територия на землището на с.Югово, общ.Лъки, обл. Пловдив;

1. **Програми и проекти**
2. Издаване на Запис на заповед от община Лъки в полза на Държавен фонд «Земеделие», обезпечаваща 100 % от заявения размер на авансово плащане по **Административен договор № BG06RDNP001-19.469-0001-C01 от 12.10.2021 г.** за предоставяне на безвъзмездна финансова помощ по Програмата за развитие на селските райони за периода 2014 – 2020 г., съфинансирана от ЕЗФРСР по процедура за подбор на проектни предложения по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие”, за **проект: „Реконструкция и рехабилитация на тротоари на улица от о.т. 6 до о.т. 80 по ПУП на с. Белица, община Лъки”;**
3. Издаване на Запис на заповед от община Лъки в полза на Държавен фонд «Земеделие», обезпечаваща 100 % от заявения размер на ДДС към авансово плащане по **Административен договор № BG06RDNP001-19.469-0001-C01 от 12.10.2021 г.** за предоставяне на безвъзмездна финансова помощ по Програмата за развитие на селските райони за периода 2014 – 2020 г., съфинансирана от ЕЗФРСР по процедура за подбор на проектни предложения по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие”, за **проект: „Реконструкция и рехабилитация на тротоари на улица от о.т. 6 до о.т. 80 по ПУП на с. Белица, община Лъки”.**
4. **Отчетност и контрол**

Съгласно разпоредбата на чл.21, ал.1, т.24 от ЗМСМА Общинския съвет упражнява текущ и последващ контрол върху изпълнението на приетите от него актове и дейността на общинската администрация и общинския съвет, като цяло. В тази връзка на свои заседания Общински съвет е разгледал:

1. Приемане на Отчет за дейността на Общински съвет-Лъки и неговите комисии за периода 01.01.2022г. - 30.06.2022 година - 1 бр.;

2. Приемане на отчет за изпълнение на решенията на ОбС-Лъки за периода 01.01.2022 – 30.06.2022 година – 1бр.;

3. Одобряване на командировъчните разходи на Кмета на община Лъки и на Председателя на ОбС-Лъки за второто и третото тримесечие на 2022 година - 2 бр.;

4. Представяне на доклад от представителя на Община Лъки в проведеното редовно годишно общо събрание на акционерите в „Университетска многопрофилна болница за активно лечение- Пловдив“ АД- гр. Пловдив на 15.06.2022г.

5. Приемане на отчет за дейността на „Възстановителен център – Лъки“ ЕООД за третото тримесечие и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.

6. Подготовката на Община Лъки за работа през зимен сезон 2022/2023 год.

За отчетния период няма върнати за преразглеждане решения от Областна администрация – Пловдив, упражняваща контрол върху законосъобразността на взетите решения.

Всички материали за заседанията на Общинския съвет са предоставяни на общинските съветници съгласно Правилника за организацията и дейността на Общински съвет Лъки, неговите комисии и взаимодействието му с общинската администрация.Решенията се изпращат на Областния управител и Районната прокуратура за контрол по законосъобразност и общ надзор и се публикуват на официалната интернет страница на община Лъки на адрес <https://www.oblaki.com>, категория Общински съвет, подкатегория Решения на ОбС-Лъки,както и се поставят на информационното табло на първия етаж в сградата на община Лъки.

В постоянните комисии се обсъждат предложените проекти за решения. На заседанията на постоянните комисии редовно има представители на общинска администрация /Кмет, Зам.кмет, Секретар, експерти и специалисти/. Всички общински съветници имат право и участват в минимум една и в най-много три постоянни комисии.

Присъствието на общинските съветници в заседания на Общински съвет през периода 01.07.2022 г. - 31.12.2022 г. е както следва:

|  |  |  |
| --- | --- | --- |
| Име и фамилия на общинския съветник | Брой участия в заседания на постоянните комисии | Отсъствия от заседания на постоянните комисии |
| Дафинка Каменова | 6 | 5 |
| Димитър Балабанов | 8 | 1 |
| Здравко Сираков | 8 | 0 |
| Йордан Куцев | 4 | 6 |
| Красимир Манов | 9 | 0 |
| Мариана Чукалова | 5 | 7 |
| Марияна Паракосова | 7 | 0 |
| Наталия Берберова | 12 | 0 |
| Недялка Узунова | 3 | 6 |
| Румен Мурджанов | 1 | 6 |
| София Ал-Юсеф-Мешева | 4 | 5 |

***Питания и отговори на питания***

През отчетния период, по реда, предвиден в Правилника за организацията и дейността на Общински съвет - Лъки, неговите комисии и взаимодействието му с общинската администрация, от общинските съветници са отправени няколко питания до Кмета на общината. Питанията са устни и касаят следните теми: ***Питане от г-н Красимир Манов*** относно достъпа на животни на стадиона в гр.Лъки; ***Питане от г-н Димитър Балабанов*** относно изграждането на пътя в Долна махала-с.Дряново; ***Питане от г-н Димитър Балабанов*** относно транспортната схема в община Лъки; ***Питане от г-жа Дафинка Каменова*** относно изграждането на стена на ул.”Кольо Шишманов”; ***Питане от г-н Красимир Манов*** относно поставяне на парапети на моста,ремонтиран от „Пътища”АД; ***Питане от Румен Мурджанов*** относно поставяне на мрежи,поради паднали дървета на ул.Хайдушки поляни; ***Питане от г-н Димитър Балабанов*** относно предложението за включване на ремонта на стадиона в капиталовите разходи; ***Питане от г-н Красимир Манов*** относно възможността за изграждане на обществена тоалетна в центъра на гр.Лъки; ***Питане от г-н Крисимир Манов*** относно изхвърляне на тревни отпадъци в контейнерите; ***Питане от г-жа Марияна Чукалова*** относно онлайн участие в заседанията на комисиите и сесиите; ***Питане от г-н Красимир Манов*** относно общинските гори във връзка с проблема със снабдяването на дърва за огрев на населението; ***Питане от г-н Димитър Балабанов*** относно разпределянето на средствата,които ще бъдат заложени за стадиона и и укрепването на плочата на центъра; ***Питане от г-жа Наталия Берберова*** относно поставяне на огледало на Юговският разклон; ***Питане от г-н Здравко Сираков*** относно неизползваем училищен автобус;

***Питане от г-жа Недялка Узунова*** относно коментари в общественото пространство относно статута на община Лъки; ***Питане от г-н Димитър Балабанов*** относно осветеността на участъка между центъра на града и кв.Авариен; ***Питане от г-н Здравко Сираков*** относно паркиране на пътното платно до трите блока на центъра;

Питанията бяха поставени на самите заседания на ОбС-Лъки и отговорите на всички тях бяха подробно обсъждани на място. Няма неотговорени въпроси и на всички устни питания отговорът е предоставян към момента на запитването.

Има постъпило писмено предложение от Димитър Балабанов-общински съветник относно провеждане на извънредно заседание на ОбС-Лъки поради ситуацията с възнагражденията и трудовите договори във Възстановителен център-Лъки ЕООД,на което е отговорено писмено от Председателя на Общински съвет.

През отчетния период, в Общински съвет - Лъки са постъпили общо **152 броя** документи, писма и преписки по различни въпроси от институции, организации, общинска администрация и граждани. Изготвени и изпратени съответните писмени отговори и справки на всички от тях, които го изискват. Полагат се усилия за своевременно получаване на становища от други институции, в резултат на което през периода не е регистрирана забава, която би могла да повлияе негативно върху изпълнението на задачите в нормативно определените срокове. Всички останали документи са разглеждани на заседания на ОбС, след изготвяне на конкретни докладни записки по казуса.

*Протести и жалби:* За отчитания период в Общински съвет - Лъки няма постъпили жалби и сигнали.

УВАЖАЕМИ ОБЩИНСКИ СЪВЕТНИЦИ,

В своята дейност, както и през предходните отчетни периоди, Общински съвет-Лъки се ръководеше от следните принципи: законност; колегиалност; работа в полза на интересите на жителите на общината; обективност при взимане на решения и тяхното изпълнение. Като Председател на ОбС – Лъки се старая да Ви представлявам коректно и законосъобразно пред всички институции и отделните граждани, както и да поддържам добрия тон на взаимоотношения с всички колеги, с цел осигуряване на ефективност в работата на Общински съвет Лъки. Живеем в трудни времена, страната ни изпада в политическа, социална и икономическа криза, затова като общински съветници се стремим да бъдем такава публична власт, която възприема сериозно нуждите и очакванията на жителите на Община Лъки, държим на доброто качество на живота им и се стремим да го подобряваме. Удовлетворена съм, че независимо от вида на казусите, винаги, когато е ставало въпрос за широк кръг от хора и за интересите на Общината – колегите общински съветници, без значение политическата принадлежност, се обединявахме в името на доброто решение за Община Лъки. В заключение ще отбележа, че успешната работа на Общински съвет Лъки се дължи и на добрите взаимоотношения с Ръководството на Община Лъки и Общинската администрация, което е съществен принос за ефективното решаване на всички поставени въпроси. Общински съвет и Общинска администрация поддържат коректни взаимоотношения и равнопоставено партньорство. Изразявам увереност, че ще продължим да работим отговорно, конструктивно и градивно и искам да благодаря за съдействието и подкрепата, които съм получавала като Председател на ОбС-Лъки на всички,от които зависи нашата ефективна работа.

Отчета за дейността на Общински съвет Лъки и на неговите комисии за периода 01.07.2022 г. - 31.12.2022 година е приет на редовно заседание на Общински съвет Лъки с Решение № ….. взето с протокол №38 на редовно заседание, проведено на 26.01.2023 год.

**Марияна Паракосова**

*Председател на ОбС-Лъки*